“મને થાય છે કે, મુખ્ય અધિકારીને કહીને તમે મારી માને ત્રીસ પેસો મોકલવા માટે વિનંતી કરોને! મારી મા અહીં મુલાકાતીઓ માટેના સમયે મને મળવા આવશે કે કેમ એ પણ પૂછાવી જુઓ. મને ખાતરી છે કે નવા કપડાં નહીં હોય તો એ નહીં જ આવે! મનિલા આવવા માટે અને નવાં કપડાં ખરીદવા માટે આટલી રકમ તો થઈ રહેશે. પાંચ પેસો હું બચાવી રાખવા માગું છું, કારણ કે ‘રિઝાલ ડે’ ઉપર બહુ મોટી લડાઈ થશે. આજની લડાઈમાં ડૉ. ક્રિસોલ્ગો સાથે એમના મહેમાન પણ હતા! એ કહેતા હતા કે એમની પાસે પણ બહુ સરસ લડાકુ કુકડો છે. એ દિવસે એ એને લઈને આવવાના છે. એ સમયે આપણે ફરીથી જીતીશું, અને એટલે જ હું આ પાંચ પેસો રાખી મુકવા માગું છું.”